PMIndiaData/PMIndiaSum huggingface dataset:
પ્રધાનમંત્રી 23મી જુલાઈ, 2020ના રોજ મણિપુર પાણી પુરવઠા પ્રોજેક્ટનો શિલાન્યાસ કરશે

પ્રધાનમંત્રી શ્રી નરેન્દ્ર મોદી 23મી જુલાઇ, 2020ના રોજ વીડિયો કોન્ફરન્સિંગના માધ્યમથી મણિપુર પાણી પુરવઠા પ્રોજેક્ટનો શિલાન્યાસ કરશે. ઇમ્ફાલથી રાજ્યપાલ, મણિપુરના મુખ્યમંત્રી અને તેમના મંત્રીમંડળના સહભાગીઓ, સાંસદો અને ધારાસભ્યો આ કાર્યક્રમમાં સામેલ થશે તેવી અપેક્ષા છે. ભારત સરકારે 2024 સુધી દેશના દરેક ગ્રામીણ ઘરને “હર ઘર જલ” ના ધ્યેય સાથે સલામત અને પૂરતા પ્રમાણમાં પીવાના પાણીની પૂર્તિ માટે જળ જીવન મિશનની શરૂઆત કરી. આ કાર્યક્રમ, ગ્રે વોટર મેનેજમેન્ટ, જળ સંરક્ષણ, વરસાદી જળ સંચય દ્વારા રિચાર્જ અને ફરીથી ઉપયોગ જેવા અનિવાર્ય તત્વો તરીકે સ્રોત ટકાઉપણાના ઉપાયો પણ અમલમાં મૂકે છે. જળ જીવન મિશન પાણી માટેના સામુદાયિક અભિગમ પર આધારિત છે અને આ મિશનના મુખ્ય ઘટકો તરીકે વિસ્તૃત માહિતી, શિક્ષણ અને સંદેશાવ્યવહારનો સમાવેશ થાય છે. તે પાણી માટે જન આંદોલનનું નિર્માણ કરે છે જેથી તે દરેકની પ્રાથમિકતા છે. ભારતમાં લગભગ 19 કરોડ પરિવારો છે. ફક્ત 24% પાસે જ તાજા પાણીના ઘરેલુ નળ કનેક્શન્સ (
પ્રધાનમંત્રીએ બિહારની પ્રગતિ માટે મહત્વપૂર્ણ કનેક્ટિવિટીને વેગ આપી રહેલા દરભંગા એરપોર્ટ માટે ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ બિહારની પ્રગતિ માટે મહત્વપૂર્ણ કનેક્ટિવિટીને વેગ આપી રહેલા દરભંગા એરપોર્ટ માટે ખુશી વ્યક્ત કરી હતી. એક યુઝરના ટ્વીટ અંગે પ્રતિક્રિયા આપતા પ્રધાનમંત્રીએ ટ્વીટ કર્યુ હતુઃ “જાણીને આનંદ થયો! અમે જ્યાં સુધી ઉડ્ડયન ક્ષેત્રને સંબંધિત છે ત્યાં સુધી કનેક્ટિવિટીને વેગ આપવા અને સાનુકૂળતા વધારવા માટે કાર્યરત છીએ. દરભંગા એરપોર્ટ વિશે કહીએ તો એ બિહારની પ્રગતિ માટેનું એક મહત્વપૂર્ણ યોગદાન આપનાર એરપોર્ટ બની રહ્યું છે.”
પ્રધાનમંત્રી શ્રીએ લદ્દાખમાં બસ અકસ્માતમાં ભારતીય સેનાના જવાનોના મોત પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ લદ્દાખમાં બસ દુર્ઘટનામાં ભારતીય સૈન્યના જવાનોના મૃત્યુ પર ઊંડો શોક વ્યક્ત કર્યો છે. એક ટ્વીટમાં, પ્રધાનમંત્રી શ્રીએ કહ્યું; "લદ્દાખમાં બસ દુર્ઘટનાથી દુઃખી છું જેમાં આપણે આપણા સૈન્યના બહાદુર જવાનોને ગુમાવ્યા છે. મારા વિચારો શોકગ્રસ્ત પરિવારો સાથે છે. હું આશા રાખું છું કે ઘાયલો જલ્દીથી સ્વસ્થ થઈ જાય. અસરગ્રસ્તોને તમામ શક્ય સહાય આપવામાં આવી રહી છે."
સજા પામેલા લોકોના હસ્તાંતરણ માટે યુરોપીય પરિષદની સમજૂતિ સુધી પહોંચ

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેબિનેટની બેઠકમાં નીચે જણાવેલ બાબતોને મંજૂરી આપવામાં આવી – 1. સજા મળેલ વ્યક્તિના હસ્તાંતરણ પર થયેલી યુરોપીય પરિષદની સમજૂતિ સુધી ભારતની પહોંચ માટે યુરોપીય પરિષદથી પત્રના માધ્યમથી ઔપચારિક આગ્રહને સ્વીકૃતિ આપવામાં આવી. 2. સમજૂતિનો પક્ષ બનાવવા માટે યુરોપીય પરિષદમાં ઔપચારિક નિમંત્રણની પ્રાપ્તિને મંજૂરી આપવામાં આવી છે, જેથી સજા મળેલ વ્યક્તિઓના હસ્તાંતરણ સંબધી સમજૂતીમાં સમાવેશ થઇ શકે. સજા મળેલ વ્યક્તિના હસ્તાંતરણ સાથે સંકળાયેલ યુરોપીય પરિષદની બહુસ્તરીય સમજૂતિમાં સમાવેશ થવા અંગે એક બીજા દેશ સાથે અલગથી સમજૂતિ કરવાની રહેતી નથી. આ સમજૂતિમાં 64 દેશનો સમાવેશ થાય છે. આ સમજૂતિમાં સામેલ થવાથી યુરોપિય દેશોમાં બંધ ભારતીય કેદીઓ અને ભારતીય જેલોમાં બંધ યુરોપીય કેદીઓને એકબીજાના દેશમાં લાવી શકાશે. તેનાથી તેઓ પોતાના દેશમાં સજા કાપી શકશે. આને કારણે તેમના સામાજીક પુનર્વાસમાં પણ મદદ મળી શકશે.
02 નવેમ્બર, 2018ના રોજ પ્રધાનમંત્રી એમએસએમઈ ક્ષેત્ર માટે મુખ્ય સહયોગ અને આગળ વધવા માટેના કાર્યક્રમનો શુભારંભ કરશે

પ્રધાનમંત્રી શ્રી નરેન્દ્ર મોદી તા. 02 નવેમ્બર, 208ના રોજ નવી દિલ્હીમાં વિજ્ઞાન ભવન ખાતે સૂક્ષ્મ, લઘુ તથા મધ્યમ કદનાં ઉદ્યોગો (
પ્રધાનમંત્રીએ કાશી તમિલ સંગમ માટે ઉત્સાહ વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાશી તમિલ સંગમ માટે ઉત્સાહ વ્યક્ત કર્યો છે જે ભારતના ઉત્તર અને દક્ષિણ પ્રદેશો વચ્ચે અસ્તિત્વમાં રહેલા કાલાતીત બંધનનું ઉદાહરણ આપે છે. પ્રધાનમંત્રીએ ટિપ્પણી કરી હતી કે તે એક ભારત શ્રેષ્ઠ ભારતની ભાવનાની ઉજવણી હશે જ્યારે તમિલ ભાષા તેમજ સંસ્કૃતિની સુંદરતાની પણ ઉજવણી કરશે. કેન્દ્રીય મંત્રી ડો. એલ મુરુગન દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું; “કાશી તમિલ સંગમ એક એવો કાર્યક્રમ છે જેના માટે હું ખાસ ઉત્સાહી છું. તે એક ભારત શ્રેષ્ઠ ભારતની ભાવનાની ઉજવણી હશે અને સુંદર તમિલ ભાષા તેમજ સંસ્કૃતિની પણ ઉજવણી કરશે.”
મંત્રીમંડળે સ્વાસ્થ્ય અને ચિકિત્સા વિજ્ઞાનના ક્ષેત્રમાં ભારત અને પાપુઆ ન્યૂ ગિની વચ્ચે સહયોગ માટે સમજૂતી કરારને મંજૂરી આપી દીધી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે સ્વાસ્થ્યની દેખરેખ અને ચિકિત્સા વિજ્ઞાનના ક્ષેત્રમાં સહયોગ પર ભારત અને પાપુઆ ન્યૂ ગિની વચ્ચે સમજૂતી કરાર (એમઓયૂ) પર હસ્તાક્ષર કરવા મંજૂરી આપી દીધી છે. દ્વિપક્ષીય એમઓયૂથી સ્વાસ્થ્ય ક્ષેત્રમાં સંયુક્ત પહેલના માધ્યમથી ભારતના સ્વાસ્થ્ય તેમજ પરિવાર કલ્યાણ મંત્રાલય તથા પાપુઆ ન્યૂ ગિનીના સ્વાસ્થ્ય અને એચઆઈવી/એઈડ્સ મંત્રાલય વચ્ચે સહયોગ વધશે. આનાથી ભારત અને પાપુઆ ન્યૂ ગિનીની વચ્ચે દ્વિપરક્ષીય સંબંધો મજબૂત થશે.
પ્રધાનમંત્રીએ ઉત્કૃષ્ઠ સાંસદ પુરસ્કાર સમારંભમાં હાજરી આપી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ભારતીય સંસદીય સમૂહ (ઇન્ડિયન પાર્લામેન્ટરી ગ્રુપ) દ્વારા આયોજીત ઉત્કૃષ્ઠ સાંસદ પુરસ્કાર સમારંભમાં હાજરી આપી હતી. ભારતના માનનીય રાષ્ટ્રપતી શ્રી રામનાથ કોવિંદે સંસદના સેન્ટ્ર હોલમાં ઉત્કૃષ્ઠ કામગીરી કરનાર સાંસદોને પુરસ્કારો એનાયત કર્યા હતા. ઉપરાષ્ટ્રપતિ શ્રી એમ. વેંકૈયા નાયડુ અને લોકસભાનાં સ્પીકર શ્રીમતી સુમિત્રા મહાજન પણ આ પ્રસંગે હાજર રહ્યા હતા. એવોર્ડ વિજેતા સાંસદોને અભિનંદન પાઠવતાં પ્રધાનમંત્રીએ જણાવ્યું હતું કે, તેમણે સંસદ અને દેશને જે પ્રદાન કર્યું છે તે હંમેશાં યાદગાર બની રહેશે. આ નોંધપાત્ર કામગીરી બજાવનારા સાંસદો સાથે કામ કરવાનો અને તેમની પાસેથી શિખવાનો મને આનંદ છે. પ્રધાનમંત્રીએ જણાવ્યું હતું કે સંસદ 125 કરોડ ભારતીયોનાં સપનાં અને અવાજનું પ્રતિનિધિત્વ કરે છે, સંસદમાં જે કંઈ બોલાય છે તે અપાર મૂલ્ય ધરાવે છે અને નીતિ ઘડનારા સમુદાય અને સરકારને મહત્વની સમસ્યાઓ ઉકેલવા માટે તક પૂરી પાડે છે. આ પ્રસંગે વાત કરતાં પ્રધાનમંત્રીએ જણાવ્યું હતું કે સંસદમાં થતો વિક્ષેપ સામાન્ય રીતે સાંસદો જેમનું પ્રતિનિધિત્વ કરે છે તે સામાન્ય માનવીના જીવનને અસર કરે છે. તેમણે વધુમાં જણાવ્યું કે જે કોઈ ખલેલ થાય છે તેનાથી સરકાર કરતાં દેશને વધુ નુકશાન થાય છે. પ્રધાનમંત્રીએ જણાવ્યું કે સાંસદોની એ જવાબદારી રહે છે કે સંસદ સરળ રીતે કામ કરી શકે તે માટે ખાતરી પૂરી પાડે જેથી દરેક સાંસદને બેલવાની તક મળી રહે અને એ દ્વારા તે ઈતિહાસનો હિસ્સો બની રહે.
નોકરીઓની માહિતી માટે ટાસ્ક ફોર્સની રચના કરાઈ

ભારત સરકાર રોજગાર નિર્માણને સૌથી વધુ અગ્રતા આપે છે. ભારત નોકરીઓ અંગેની સમયસર અને ભરોસાપાત્ર માહિતીની સમસ્યા અનુભવે છે. નીતિ ઘડનાર સમુદાય અને સ્વતંત્ર નિરીક્ષકો માટે આ કારણે વિવિધ સમયે કેટલી રોજગારીનું નિર્માણ થયું તેનો તાગ મેળવવાનું મુશ્કેલ બને છે. લેબર બ્યૂરો જેવી કેટલીક એજન્સીઓ અમુક ડેટા મેળવે છે અને પ્રસિધ્ધ કરે છે, પણ તેનો વ્યાપ ઘણો ઓછો હોય છે. લેબર બ્યૂરોની માહિતીમાં માત્ર કેટલાક ક્ષેત્રોને જ આવરી લેવામાં આવ્યા હોય છે અને તેની પધ્ધતિ સર્વેમાં પ્રતિભાવ આપનાર પેનલના પ્રતિભાવ ઉપર આધારિત નથી હોતી. એ સ્થિતિનું ચોખ્ખુ પરિણામ એ આવે છે કે માહિતીના અભાવ વચ્ચે નીતિ ઘડતર અને વિશ્લેષણ હાથ ધરવામાં આવે છે. ભારત નોકરીઓ અંગે દેશમાં સમયસર અને ભરોસાપાત્ર આંકડાકીય માહિતી પ્રાપ્ત કરવાના હેતુથી પ્રધાનમંત્રીની ઓફિસ દ્વારા સંબંધિત મંત્રાલયોને લાંબા સમયથી ચાલી રહેલી આ ઉણપની સમસ્યા હલ કરવા માટે કેટલાક સૂચનો રજૂ કરવા જણાવ્યું છે. આ મુજબ નીતિ આયોગના ઉપાધ્યક્ષ ડો. અરવિંદ પાનગરીયાના અધ્યક્ષપદ હેઠળ ટાસ્ક ફોર્સની રચના કરવામાં આવી છે. આ ટાસ્ક ફોર્સના સભ્યો તરીકે શ્રમ સચિવ કુ. સત્યવતી, સેક્રેટરી સ્ટેટીસ્ટીક્સ ડો. ટી. સી. એ. અનંત, નીતિ આયોગના પ્રો. પુલક ઘોષ. શ્રી મનિષ સબરવાલ (આરબીઆઈ બોર્ડના સભ્ય)ની નિમણૂક કરવામાં આવી છે. ટાસ્ક ફોર્સ નોકરીઓ બાબતે સૂચનો કરશે અને તેનો સમયબધ્ધ રીતે અમલ કરવામાં આવશે. પ્રધાનમંત્રીએ નિર્દેશ આપ્યો છે કે આ કામગીરીમાં ઝડપ કરવામાં આવે જેથી ભરોસાપાત્ર આંકડાઓના આધારે રોજગારી અંગેની નીતિઓ અને તેની અસરોનું યોગ્ય મૂલ્યાંકન કરી શકાય.
પ્રધાનમંત્રીએ વિશ્વ રેપિડ ચેસ ચેમ્પિયનશીપ જીતવા પર વિશ્વનાથન આનંદને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ રેપિડ ચેસ ચેમ્પિયનશીપ જીતવા પર વિશ્વનાથન આનંદને શુભેચ્છા પાઠવી હતી. પ્રધાનમંત્રીએ કહ્યું કે, “વિશ્વનાથન આનંદને શુભેચ્છા. તેમણે તેમની યોગ્યતાને વારંવાર સાબિત કરી છે. તમારી દૃઢતા અમને પ્રેરણા આપે છે. ભારતને વિશ્વ રેપિડ ચેસ ચેમ્પિયનશીપમાં તમારી સફળતા પર ગર્વ છે.
પ્રધાનમંત્રીએ જૂનિયર વર્લ્ડ કપ હોકી જીતનારી ભારતીય જૂનિયર હોકી ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ જૂનિયર વર્લ્ડ કપ જીતનારી ભારતીય જૂનિયર હોકી ટીમને અભિનંદન પાઠવ્યા હતા. પ્રધાનમંત્રીએ કહ્યું કે, આપણા યુવાઓ પ્રત્યે ખૂબજ ગર્વ છે. જૂનિયર હોકી વર્લ્ડ કપ જીતવા બદલ આપણી જૂનિયર હોકી ટીમને અભિનંદન. જૂનિયર હોકી વર્લ્ડ કપ જીતવો એ ભારતીય હોકીના ઉજ્જવળ ભવિષ્યનો સંકેત આપે છે અને આનાથી યુવાઓમાં રમત વધુ લોકપ્રિય બનશે.
પ્રધાનમંત્રીએ પ્રસિદ્ધ લેખક શ્રી બુદ્ધદેવ ગુહાના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રસિદ્ધ લેખક શ્રી બુદ્ધદેવ ગુહાના અવસાન અંગે ઉંડો શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું; "શ્રી બુદ્ધદેવ ગુહાના લખાણો બહુમુખી હતા અને પર્યાવરણ પ્રત્યે ભારે સંવેદનશીલતા દર્શાવતા હતા. તેમની કૃતિઓ પેઢીઓ સુધી, ખાસ કરીને યુવાનોમાં માણવામાં આવી હતી. તેમનું અવસાન સાહિત્ય જગત માટે મોટી ખોટ છે. તેમના પરિવાર અને પ્રશંસકો માટે સંવેદના. ઓમ શાંતિ."
પ્રધાનમંત્રીએ સમગ્ર ભારતમાં નાગરિકોને નવા વર્ષની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સમગ્ર ભારતમાં નવા વર્ષની ઉજવણી કરતા તમામ નાગરિકોને શુભેચ્છા પાઠવી છે. પ્રધાનમંત્રીએ શ્રેણીબદ્ધ ટ્વિટ કરીને શુભેચ્છા પાઠવી હતી કે, નવું વર્ષ દરેકને સુખ, શાંતિ અને સમૃદ્ધિ પ્રદાન કરે. પ્રધાનમંત્રીએ કહ્યું હતું કે, “સમગ્ર ભારતના નાગરિકો નવા વર્ષની શરૂઆતની ઉજવણી કરી રહ્યા છે. દરેકને નવા વર્ષની શુભેચ્છા. વર્ષ સુખ, શાંતિ અને સમૃદ્ધિ લાવે તેવી પ્રાર્થના. નવું વર્ષ અને નવરાત્રિની દેશવાસીઓને ખૂબ-ખૂબ શુભેચ્છા. નવસંવત્સર આપણા સૌના જીવનમાં સમૃધ્ધિ, ખુશી અને સારું સ્વાસ્થ્ય લઈને આવે. સાજિબુ ચેઇરાબા મણિપુરમાં મારા ભાઈઓ અને બહેનોને શુભેચ્છા. આગામી વર્ષ આનંદદાયક, સુખદાયક અને પ્રગતિકારક બની રહે. નાવરેહના પવિત્ર પ્રસંગે દરેકને મારી શુભેચ્છા. આગામી વર્ષ હકારાત્મકતા અને સારું સ્વાસ્થ્ય લાવનારું બની રહે તેવી પ્રાર્થના. ઉગાડી ઉજવણી કરનાર તમામને મારી શુભેચ્છા. આગામી વર્ષમાં તમારી ઇચ્છાઓ પૂર્ણ થાય અને બધે ખુશીઓ ફેલાય તેવી પ્રાર્થના. સિંધી ભાઈબહેનોને ચેટી ચાંદની શુભેચ્છા. ભગવાન ઝુલેલાલ આપણને આશીર્વાદ આપે અને આગામી વર્ષ યાદગાર અને સુખદાયક બની રહે તેવી પ્રાર્થના. ગુડી પડવાના વિશેષ પ્રસંગે મહારાષ્ટ્રના લોકોને મારી શુભેચ્છા. આગામી વર્ષ સુખ, શાંતિ અને સમૃદ્ધિ સાથે સ્વાસ્થ્યકારક બની રહે તેવી પ્રાર્થના.”
યુએનજીએનાં 74માં સત્ર દરમિયાન પ્રધાનમંત્રીએ બેલ્જિયમનાં પ્રધાનમંત્રી સાથે દ્વિપક્ષીય બેઠક યોજી

પ્રધાનમંત્રી શ્રી નરેન્દ્ર મોદીએ 25 સપ્ટેમ્બર, 2019નાં રોજ ન્યૂયોર્કમાં સંયુક્ત રાષ્ટ્રની મહાસભાનાં 74માં સત્રનાં ઉચ્ચસ્તરીય સેગમેન્ટની સાથે સાથે બેલ્જિયમનાં પ્રધાનમંત્રી શ્રી ચાર્લ્સ માઇકલ સાથે દ્વિપક્ષીય બેઠક યોજી હતી. પ્રધાનમંત્રી મોદીએ યુરોપિયન યુનિયનનાં પ્રમુખ તરીકે ચૂંટાવા બદલ પ્રધાનમંત્રી ચાર્લ્સ માઇકલને અભિનંદન પાઠવ્યા હતાં. બંને નેતાઓએ ભારત અને બેલ્જિયમ વચ્ચેનાં ઉત્કૃષ્ટ સંબંધોની સમીક્ષા કરી હતી અને વર્ષ 2017માં બેલ્જિયમનાં રાજાની ભારતની મુલાકાત દરમિયાન લેવાયેલા નિર્ણયો બાબતે વાતચીત કરી હતી. તેમણે ભારત અને યુરોપિયન યુનિયન વચ્ચે વ્યૂહાત્મક અને સુરક્ષા સંબંધોને વધારે ગાઢ બનાવવા ચર્ચા કરી હતી. તેઓ દ્વિપક્ષીય રોકાણ અને વેપાર સમજૂતી, જોડાણ, આતંકવાદ સામેની લડાઈમાં ગાઢ સહકાર સ્થાપિત કરવા, બહુપક્ષીય સંસ્થાઓમાં એકબીજાને સાથ આપવા, માઇગ્રેશન અને પરિવહનનાં મુદ્દે વાટાઘાટો વહેલાસર પૂર્ણ કરવાનાં તેમનાં પ્રયાસોને વેગ આપવા સંમત થયા હતા. બંને નેતાઓ વહેલામાં વહેલી તારીખે 15મું ભારત-ઇયુ શિખર સંમેલન યોજવા પણ સંમત થયા હતાં.
મંત્રીમંડળે રાયબરેલી,  ગોરખપુર, ભટિન્ડા ગુવાહાટી, બિલાસપુર અને દેવઘરનાં એઈમ્સ માટે  નિદેશકના એક પદ માટે રૂ. 2,25,000 (નિર્ધારિત) પગાર વત્તા એનપીએ જે કૂલ રકમ રૂ. 2,37,000થી વધે નહી તેટલા પગારથી નિમણુક માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રાયબરેલી(ઉત્તરપ્રદેશ) ગોરખપુર (ઉત્તરપ્રદેશ), ભટિન્ડા (પંજાબ) ગુવાહાટી (આસામ), બિલાસપુર (હિમાચલ પ્રદેશ) અને દેવઘર (ઝારખંડ) નાં એઈમ્સ માટે નિદેશકના એક પદ માટે રૂ. 2,25,000 (નિર્ધારિત) પગાર વત્તા એનપીએ જે કૂલ રકમ રૂ. 2,37,000થી વધે નહી તેટલા પગારથી નિમણુક માટે મંજૂરી આપી છે. આ નિદેશક સંસ્થાના મુખ્ય કાર્યકારી અધિકારી રહેશે તથા સંસ્થાના અધિકરીઓને અને કર્મચારીઓને ફરજોની ફાળવણી કરશે તેમજ સંસ્થાનો એંકદર વહિવટ કરશે.
ધર્મચક્ર દિવસ પ્રસંગે પ્રધાનમંત્રીશ્રીના સંબોધનનો મૂળ પાઠ

માનનીય રાષ્ટ્રપતિ શ્રી રામનાથ કોવિંદજી અને અન્ય માનવંતા મહેમાનો. હું મારા પ્રવચનનો પ્રારંભ અષાઢ પૂર્ણિમા પ્રસંગે આપ સૌને અભિનંદન આપવાથી શરૂ કરૂ છું. આ તહેવાર ગુરૂ પૂર્ણિમાં તરીકે પણ જાણીતો છે. આજે આપણને જ્ઞાન આપનારા આપણા ગુરૂઓને યાદ કરવાનો સમય છે. એ ભાવનાથી જ આપણે ભગવાન બુધ્ધને નમન કરીએ છીએ. મને એ બાબતનો આનંદ છે કે મોંગોલીયા સરકારને મોંગોલીયાના કંજુરની નકલો ભેટ આપવામાં આવી રહી છે. મોંગોલિયન કંજૂરનુ મોંગોલિયામાં અત્યંત સન્માન કરવામાં આવે છે. ત્યાંના મોટા ભાગના મઠમાં એની નકલ હોય છે. મિત્રો, ભગવાનનો અષ્ટમાર્ગી પંથ ઘણા રાષ્ટ્રો અને સમાજના કલ્યાણનો માર્ગ સૂચવે છે. એમાં કરૂણા અને ઉદારતાને મહત્વ આપવામાં આવ્યુ છે. ભગવાન બુધ્ધના ઉપદેશોમાં વિચાર અને કાર્યની સરળતાને મહત્વ આપવામાં આવે છે. બૌધ્ધ ધર્મ આપણને સન્માન આપવાનુ શિખવે છે, લોકો માટે સન્માન, મહિલાઓ ગરીબો માટે સન્માન, ગરીબો માટે સન્માન શાંતિ અને અહિંસા માટે સન્માન. આથી, આનો અર્થ એ થયો કે ભગવાન બુધ્ધનો બોધ આપણને સૃષ્ટિ ટકાવી રાખવાનુ સૂચવે છે. મિત્રો, સારનાથમાં તેમના સૌ પ્રથમ ઉપદેશમાં અને તે પછી આપવામાં આવેલા બોધપાઠમાં ભગવાન બુધ્ધે બે બાબતોની વાત કરી છે, અને તે છે, આશા અને ઉદ્દેશ. તેમને આ બંને બાબતો વચ્ચે મજબૂત કડી જણાઈ છે. આશામાંથી ઉદ્દેશની ભાવના આવે છે. ભગવાન બુધ્ધ માનવોની પીડા દૂર કરવામાં માનતા હતા. લોકોમાં આશાની ભાવના જાગૃત થાય તે માટે આપણે પ્રસંગ અનુસાર ઉચ્ચ વર્તન દાખવીને જે કાંઈ કરી શકીએ તેમ હોય તે કરી છૂટવુ જોઈએ. મિત્રો, હું 21મા સદી અંગે ખૂબ જ આશાવાદી છું. મને આ આશા મારા યુવાન મિત્રો તરફથી , આપણા યુવાનો તરફથી મળી છે. આશા, ઈનોવેશન અને અને કરૂણા કેવુ પરિવર્તન લાવી શકે છે તેનુ મોટુ ઉદાહરણ જોવુ હોય તો આપણા સ્ટાર્ટ-અપ સેકટર તરફ જુઓ. તેજસ્વી યુવાન માનસ ધરાવતા યુવાનો વૈશ્વિક સમસ્યાઓના હલ શોધી કાઢે છે. ભારત પાસે દુનિયામાં ઘણી મોટી ગણાય તેવી સ્ટાર્ટ-અપ વ્યવસ્થા છે. હુ મારા યુવાન મિત્રોને ભગવાન બુધ્ધના વિચારો સાથે જોડાયેલા રહેવાનો અનુરોધ કરવા જણાવુ છે. આ વિચારો તમને પ્રેરણા આપશે અને ક્યારેક તે તમને શાંત રહેવા જણાવશે તો ક્યારેક તમને આનંદનો ચિત્કાર કરવા જણાવશે. હકિકતમાં ભગવાન બુધ્ધનુ અપ્પઃ દીપો ભવ: સૂત્ર તમને જાતે પોતાનો માર્ગ દર્શાવતો પ્રકાશ બનવા જણાવે છે. તે મેનેજમેન્ટનો એક અદભૂત પાઠ છે. મિત્રો દુનિયા આજે અસામાન્ય પડકારોનો સામનો કરી રહી છે. આ સમસ્યાઓના દૂરગામી ઉપાયો ભગવાન બુધ્ધના વિચારોમાંથી મળી શકે તેમ છે. તે હાલમાં સુસંગત છે અને ભૂતકાળમાં પણ સુસંગત હતા. તથા ભવિષ્યમાં પણ સુસંગત રહેશે. વધુને વધુ લોકો બૌધ્ધ હેરિટેજ સાઈટસ સાથે જોડાય તે સમયની માંગ છે. આપણી પાસે ભારતમાં આવી અનેક સાઈટસ છે. તમને ખબર છે કે લોકો મારા સંસદીય મતવિસ્તાર વારાણસીને સારનાથના ઘર તરીકે અંગે જાણતા હશે ? આપણે બૌધ્ધ સાઈટસ સાથે જોડાણ સ્થાપવા માગીએ છીએ. થોડા દિવસ પહેલાં ભારત સરકારની કેબિનેટે જાહેરાત કરી છે કે ભારતીય વિમાન મથક કુશીનગરને હવે આંતરરાષ્ટ્રય વિમાન મથકનો દરજ્જો મળશે. આનાથી અનેક લોકો, યાત્રિકો અને પ્રવાસીઓનુ આગમન થશે. તેનાથી ઘણા લોકો માટે આર્થિક ઉપાર્જનની તક પ્રાપ્ત થશે. ભારત તમારી પ્રતિક્ષા કરી રહ્યુ છે! મિત્રો, વધુ એક વાર હું આપ સૌને શુભેચ્છા પાઠવુ છું. ભગવાન બુધ્ધના વિચારો તમને તેજસ્વીતા, એકતા અને બંધુત્વ આપે, તેમના આશીર્વાદ આપણને સારા બનવાની પ્રેરણા આપે. આપનો આભાર, ખૂબ ખૂબ આભાર
પ્રધાનંમત્રી મોદી, બાંગ્લાદેશના પ્રધાનમંત્રી અને પશ્ચિમ બંગાળના મુખ્યમંત્રી દ્વારા સંયુક્તપણે ભારત અને બાંગ્લાદેશ વચ્ચે કનેક્ટીવીટી યોજનાઓનો શુભારંભ કરાયો

પ્રધાનમંત્રી શ્રી નરેન્દ્ર મોદી, બાંગ્લાદેશના પ્રધાનમંત્રી શેખ હસીના અને બાંગ્લાદેશના મુખ્યમંત્રી સુશ્રી મમતા બેનરજીએ આજે સંયુક્તપણે બે દેશો વચ્ચે કેટલીક કનેક્ટીવીટી યોજનાઓનો શુભારંભ કરાવ્યો હતો. જેમાં દ્વિતીય ભૈરવ અને તિતાસ રેલવે બ્રિજ તથા કોલકાતાના ચિટપુરમાં ઈન્ટરનેશનલ રેલ પેસેન્જર ટર્મિનસનો સમાવેશ થાય છે. આ ઉપરાંત મહાનુભાવોએ કોલકાતા અને ખુલના વચ્ચે બંધન એક્સપ્રેસની પ્રથમ સફરને લીલી ઝંડી આપી હતી. વિદેશ બાબતોના મંત્રી શ્રીમતી સુષ્મા સ્વરાજ પણ આ પ્રસંગે નવી દિલ્હી ખાતે જોડાયા હતા. આ પ્રસંગે પ્રધાનમંત્રીના સંબોધનનો મૂળપાઠ નીચે મુજબ છે : આ પ્રસારણ સાથે જોડાયેલ દરેક લોકો અને ખાસ કરીને બાંગ્લાદેશમાં રહેનારા દરેક ભાઈઓ અને બહેનોને નમસ્કાર. કેટલાક દિવસો પહેલા બંને દેશોમાં દિવાળી, દુર્ગા પૂજા અને કાલી પૂજાનો મહોત્સવ ઉજવાયો. હું બંને દેશવાસીઓને આ ઉત્સવોની શુભકામનાઓ પાઠવું છું. મને આનંદ છે કે વિડીયો કોન્ફરન્સના માધ્યમથી તમને ફરી એકવાર મળવાની તક મળી છે. આપના સ્વાસ્થ્ય માટે મારી શુભકામનાઓ આપની સાથે છે. મારું શરૂઆતથી માનવું છે કે પાડોશી દેશના નેતાઓની સાથે ખરેખર પાડોશીઓ જેવો સંબંધ હોવો જોઈએ. જ્યારે મન થાય ત્યારે વાત થવી જોઈએ, મુલાકાત થવી જોઈએ. આ બધામાં આપણે પ્રોટોકોલ બંધનમાં ન રહેવું જોઈએ. કેટલાક સમય પહેલા આપણે સાઉથ એશિયા સેટેલાઈટના લોન્ચ સમયે આ પ્રકારની વિડીયો કોન્ફરન્સ કરી હતી. ગત વર્ષે આપણે મળીને પેટ્રાપોલ આઈસીપીનું ઉદ્ઘાટન પણ આ પ્રકારે કર્યું હતું. અને મને આનંદ છે કે આજે આપણી કનેક્ટીવીટીને મજબૂત કરનારી મહત્વપૂર્ણ યોજનાઓનું ઉદ્ઘાટન આપણે વિડીયો કોન્ફરન્સના માધ્યમથી કર્યું. કનેક્ટીવીટીનું સૌથી મહત્વપૂર્ણ પરિમાણ છે આપણી વ્યક્તિ થી વ્યક્તિની કનેક્ટીવીટી અને આજે ઈન્ટરનેશનલ પેસેન્જર ટર્મીનસના ઉદ્ઘાટનથી કોલકાતા-ઢાકા મૈત્રી એક્સપ્રેસ અને આજે શરૂ થયેલી કોલકાતા – ખુલના બંધન એક્સપ્રેસના યાત્રીઓને ઘણી સુવિધા થશે. આનાથી તેમને ન માત્ર કસ્ટમ અને ઈમીગ્રેશનમાં સરળતા થશે, પરંતુ તેમની યાત્રાના સમયમાં પણ 3 કલાકની બચત થશે. મૈત્રી અને બંધન, આ બંને રેલ સુવિધાઓના નામ પણ આપણા પરસ્પર વિચારોને અનુરૂપ છે. જ્યારે પણ આપણે કનેક્ટીવીટીની વાત કરીએ છીએ, તો મને હંમેશા આપની પ્રી-1965 કનેક્ટીવીટી પુર્નસ્થાપિત કરવાની દ્રષ્ટિનો વિચાર આવે છે. મને ઘણો આનંદ છે કે આપણે આ દિશામાં ડગલે ને પગલે સતત આગળ વધી રહ્યા છીએ. આજે આપણે બે રેલ પુલોનું પણ ઉદ્ઘાટન કર્યું છે. લગભગ 100 મિલીયન ડોલરના ખર્ચથી બનેલા આ પુલ બાંગ્લાદેશના રેલ નેટવર્કને મજબૂત કરવામાં સહાયક થશે. બાંગ્લાદેશના વિકાસ કાર્યોમાં વિશ્વાસપાત્ર ભાગીદાર હોવું ભારત માટે ગર્વનો વિષય છે. મને આનંદ છે કે આપણી 8 બિલિયન ડોલર્સની નાણાં રાહતની પ્રતિબદ્ધતા અંતર્ગત યોજનાઓ પર સારી પ્રગતિ થઈ રહી છે. વિકાસ અને કનેક્ટીવીટી બંને એક સાથે જોડાયેલા છે, અને અમે બંને દેશોની વચ્ચે જે સદીઓ જૂના ઐતિહાસિક સંબંધ છે, ખાસ કરીને પશ્ચિમ બંગાળ અને બાંગ્લાદેશના લોકોની વચ્ચે, તેને મજબૂત કરવાની દિશામાં આજે અમે કેટલાક વધુ પગલા ભર્યા છે. મને પૂર્ણ વિશ્વાસ છે કે જેમ જેમ આપણે આપણા સંબંધો વધારીશું અને લોકોની વચ્ચે સંબંધો મજબૂત કરીશું, તેમ તેમ આપણે વિકાસ અને સમૃદ્ધિના નવા આકાશને પણ આંબીશું. આ કાર્યમાં સહયોગ માટે હું પ્રધાનમંત્રી શેખ હસીનાજીનો અને મુખ્યમંત્રી મમતા બેનરજીનો હૃદયથી આભાર પ્રગટ કરું છું. ધન્યવાદ.
આસિયાન-ભારત સંવાદ સંબંધોની 25મી વર્ષગાંઠની ઉજવણીમાં આસિયાન-ભારત સ્મારક શિખર સંમેલનનું દિલ્હીનું જાહેરનામું

અમે, દક્ષિણપૂર્વ એશિયાનાં દેશોનાં સમૂહ (આસિયાન)નાં સભ્ય દેશોનો વડા/સભ્ય દેશોની સરકારનાં વડા તથા પ્રજાસત્તાક ભારતની સરકારનાં પ્રધાનમંત્રી આસિયાન-ભારત સંવાદ સંબંધોની 25મી વર્ષગાંઠની ઉજવણી કરવા નવી દિલ્હીમાં 25 જાન્યુઆરીનાં રોજ એકત્રિત થયાં હતાં. આ શિખર સંમેલનનો વિષય “સહિયારા મૂલ્યો, સમાન નિયતિ” હતો; અમે દ્રઢતા વ્યક્ત કરીએ છીએ કે અમે સંયુક્ત રાષ્ટ્રનાં અધિકારપત્રને, દક્ષિણપૂર્વ એશિયામાં મિત્રતા અને સહકારની સમજૂતી (ટીએસી)માં ઉલ્લેખિત સિદ્ધાંતો, ઉદ્દેશો, સહિયારાં મૂલ્યો અને નિયમો, પારસ્પરિક લાભદાયક સંબંધો માટેનાં સિદ્ધાંતો પર ઇસ્ટ એશિયા સમિટનું જાહેરનામું તથા 20 ડિસેમ્બર, 2012નાં રોજ આસિયાન-ભારત સંવાદ સંબંધોની 20મી વર્ષગાંઠની ઉજવણી કરવા આયોજિત આસિયાન-ભારત સ્મારક શિખર સંમેલનમાં સ્વીકારેલા નિવેદન; અને આસિયાન અધિકરપત્રને દ્રઢતાપૂર્વક વળગી રહીશું; અમે જાણીએ છીએ કે દક્ષિણપૂર્વ એશિયા અને ભારત વચ્ચે સદીઓનાં સહિયારા સાંસ્કૃતિક અને ઐતિહાસિક આદાનપ્રદાનનાં સંબંધો છે, જે આસિયાન અને ભારત વચ્ચે સહકાર માટે મજબૂત પાયારૂપ છે. અત્યારે એકબીજા સાથે વધારે ગાઢ રીતે જોડાયેલી દુનિયામાં આસિયાન અને ભારત વચ્ચે અમે આ પાયાનાં આધારે સહકારને વધારીશું; અમે સ્વીકારીએ છીએ કે છેલ્લાં 25 વર્ષમાં આસિયાન સમુદાયનાં ત્રણ પાયા – રાજકીય સુરક્ષા, આર્થિક અને સામાજિક-સાંસ્કૃતિક સંબંધોમાં આસિયાન-ભારત સંવાદ સંબંધોમાં સારી એવી પ્રગતિ થઈ છે; અમે સંતુષ્ટ છીએ કે, શાંતિ, પ્રગતિ અને સહિયારી સમૃદ્ધિ માટે આસિયાન-ભારત જોડાણનો અમલ કરવા માટેની કાર્યયોજનાનાં અમલીકરણ (2016-2020)માં તથા આસિયાન-ભારત કાર્યયોજનાનો અમલ કરવા 2016-2018 માટે પ્રાથમિકતાની યાદીમાં સારી પ્રગતિ થઈ છે. અમે બિરદાવીએ છીએ કે, ભારતે આસિયાનનાં સભ્ય દેશોમાં પ્રાદેશિક સ્થાપત્યનું સંરક્ષણ કરવામાં સારો ટેકો આપ્યો છે તેમજ પ્રાદેશિક શાંતિ, સુરક્ષા અને સમૃદ્ધિમાં સતત પ્રદાન કર્યું છે તેમજ આસિયાન સમન્વય અને આસિયાન સમુદાયનાં નિર્માણની પ્રક્રિયામાં સહકાર આપ્યો છે, જેમાં આસિયાન 2025: ભવિષ્યમાં ખભેખભો મિલાવીને આગેકૂચનાં અમલ માટે ટેકો, આસિયાન જોડાણ પર માસ્ટર પ્લાન (એમપીએસી) 2025 અને આસિયાન સમન્વય કાર્યયોજના
પ્રધાનમંત્રી શ્રી નરેન્દ્ર મોદીની નવ વર્ષ પર શુભકામનાઓ

પ્રધાનમંત્રી શ્રી નરેન્દ્ર મોદીએ નવ વર્ષના અવસર પર દેશવાસીઓને પોતાની શુભકામનાઓ આપી છે. પોતાના સંદેશમાં પ્રધાનમંત્રી શ્રી મોદીએ કહ્યું કે, “નવ વર્ષ 2016ની શરૂઆતના અવસર પર બધા દેશવાસિઓને મારી શુભકામનાઓ અને શુભેચ્છા. હું આશા વ્યક્ત કરું છું કે વર્ષ 2016 આપણા સૌના જીવનમાં હર્ષ, શાંતિ, સમૃદ્ધિ અને સારું સ્વાસ્થ્ય લઈને આવશે.”
મંત્રીમંડળે પ્રાદેશિક હવાઈ ઉડ્ડયન ભાગીદારી અંગે બ્રિકસ રાષ્ટ્રો વચ્ચે સમજૂતી કરારો પરના હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે આજે પ્રાદેશિક હવાઈ ઉડ્ડયન ભાગીદારી સહયોગ પર બ્રિકસ રાષ્ટ્રો બ્રાઝીલ, રશિયા, ભારત, ચીન અને દક્ષિણ આફ્રિકાની વચ્ચે કરવામાં આવેલ સમજૂતી કરારો (એમઓયુ) પરના હસ્તાક્ષરને મંજૂરી આપી દીધી છે. વિશેષ લાક્ષણિકતાઓ: તેનો ઉદ્દેશ્ય એ છે કે નાગરિક ઉડ્ડયનના ક્ષેત્રમાં સહયોગ સાધવા માટે એક સંસ્થાગત માળખાની સ્થાપના થવાથી બ્રિકસ દેશોને ઘણો લાભ થશે. સહયોગ અંતર્ગત નિમ્નલિખિત ક્ષેત્રોને પસંદ કરવામાં આવ્યા છે: • જાહેર નીતિઓ અને પ્રાદેશિક સેવાઓમાં શ્રેષ્ઠ પ્રક્રિયાઓ • પ્રાદેશિક હવાઈમથકો • હવાઈમથકના માળખાગત બાંધકામનું વ્યવસ્થાપન અને એર નેવિગેશન સેવાઓ • નિયામક સંસ્થાઓ વચ્ચે તકનીકી સહયોગ • નવીનીકરણ • વૈશ્વિક પહેલો અંગેની મંત્રણા સહિત પર્યાવરણ સંતુલન • યોગ્યતાઓ અને તાલીમ • બંને પક્ષો દ્વારા નક્કી કરવામાં આવેલ અન્ય ક્ષેત્રો અસરો: આ સમજૂતી કરારો ભારત અને અન્ય બ્રિકસ દેશોની વચ્ચે હવાઈ ઉડ્ડયન સંબંધોમાં એક મહત્વના સીમાચિન્હરૂપ સાબિત થશે અને તેમાં બ્રિકસ રાષ્ટ્રોની વચ્ચે વધુ સારા વેપાર, રોકાણ, પ્રવાસન અને સાંસ્કૃતિક આદાન-પ્રદાનને વિકસાવવાની ક્ષમતા રહેલી છે.
ઓડિશામાં તાલચેર ફર્ટીલાઈઝર પ્લાન્ટના શિલાન્યાસ પ્રસંગે પ્રધાનમંત્રીના સંબોધનનો મૂળપાઠ

મંચ પર વિરાજમાન ઓડિશાના રાજ્યપાલ પ્રોફેસર ગણેશીલાલજી, રાજ્યના મુખ્યમંત્રી, મારા મિત્ર શ્રીમાન નવીન પટનાયકજી, કેન્દ્રમાં મંત્રી પરિષદના મારા સાથી શ્રીમાન જુએલ ઓરમજી, શ્રી ધર્મેન્દ્ર પ્રધાનજી, સંસદમાં મારા સાથી શ્રી સતપતીજી, અહીંના ધારાસભ્ય બ્રજકિશોર પ્રધાનજી, અને મારા વ્હાલા ભાઈઓ અને બહેનો. આના પછી મારે એક વિશાળ જનસભામાં બોલવાનું છે અને એટલા માટે હું તેની વિસ્તારપૂર્વકની ચર્ચા અહિં ન કરીને ખુબ ઓછા શબ્દમાં આ શુભ અવસરની, તેના પ્રત્યે મારી પ્રસન્નતા વ્યક્ત કરું છું અને સમય સીમામાં આ પ્રોજેક્ટને પૂર્ણ કરવાના સંકલ્પની સાથે હું સંલગ્ન તમામ લોકોને ખૂબ–ખૂબ શુભકામનાઓ આપું છું. એક રીતે આ પુનરોદ્ધારનું કાર્ય કરવાનું મને સૌભાગ્ય મળ્યું છે. અનેક દાયકાઓ પહેલા જે સપનાઓ ગૂંથવામાં આવ્યા હતા, પરંતુ કોઈ ન કોઈ ખામીના કારણે તે બધા જ સપનાઓ ધ્વસ્ત થઇ ચુક્યા હતા. અને અહિંના લોકોએ પણ આશા છોડી દીધી હતી કે શું આ પ્રોજેક્ટને, આ ક્ષેત્રને પુનર્જીવન પ્રાપ્ત થઇ શકે છે ખરું? પરંતુ અમે સંકલ્પ કર્યો છે દેશમાં નવી ઊર્જાની સાથે, નવી ગતિની સાથે દેશને નવી ઊંચાઈઓ પર લઇ જવાનો છે, અને તે સંકલ્પને સિદ્ધ કરવા માટે એવા અનેક વિશાળકાય પ્રોજેક્ટ, અનેક વિશાળકાય યોજનાઓ, અનેક વિશાળકાય પહેલો, તેમાં પણ ઊર્જા જોઈએ, તેમાં પણ ગતિ જોઈએ, તેમાં પણ સંકલ્પ શક્તિ જોઈએ અને તેનું જ પરિણામ છે કે લગભગ 13 હજાર કરોડ રૂપિયાના ખર્ચે આજે આ પ્રોજેક્ટના પુનરોદ્ધારનું અહિયાં પ્રારંભ થવા જઈ રહ્યો છે. સંપૂર્ણ હિન્દુસ્તાનને માટે આ નવી ટેકનોલોજી છે. કોલ ગેસિફીકેશન દ્વારા અહીંના આ કાળા હીરાને એક નવી ટેકનોલોજી દ્વારા માત્ર આ ક્ષેત્રને જ નહી; દેશને પણ નવી દિશા મળવાની છે. દેશને બહારથીજે ગેસ લાવવો પડે છે, બહારથી યૂરિયા લાવવું પડે છે; તેનાથી પણ મુક્તિ મળશે અને બચત થશે. આ ક્ષેત્રના નવયુવાનો માટે પણ આ રોજગારનો મોટો અવસર છે. આશરે સાડા ચાર હજાર લોકો આ પ્રોજેક્ટની સાથે જોડાશે અને તેના કારણે તેની આસપાસ પણ ઘણી બધી વ્યવસ્થાઓ વિકસિત થાય છે, જેનો લાભ અહિંયા મળશે. વિકાસની દિશા કઈ રીતે બદલી શકાય તેમ છે – નીતિ સાફ હોય, નિયત દેશને માટે સમર્પિત હોય, ત્યારે નિર્ણયો પણ શ્રેષ્ઠ હોય છે. આપણા દેશમાં નવરત્ન, મહારત્ન, રત્ન – એવા અનેક સરકારી પીએસયુની ચર્ચા આપણે સાંભળતા આવ્યા છીએ. ક્યારેક સારા સમાચાર, તો ક્યારેક ખરાબ સમાચાર આવતા રહે છે. પરંતુ તેમને મિલાવીને એક નવશક્તિ બનીને કઈ રીતે કોઈ પ્રોજેક્ટને આગળ વધારી શકાય તેમ છે, તે એક નવું ઉદાહરણ દેશની સામે પ્રસ્તુત થશે કે જ્યારે દેશના આ પ્રકારના રત્ન એકઠા થઈને મહારત્ન એકત્રિત થઈને આ પ્રોજેક્ટની જવાબદારી લેશે અને તે સૌના નિષ્ણાતો, તે સૌનું ધન આ કામમાં લાગશે અને ઓડિશાના જીવનને અને દેશના ખેડૂતોની જરૂરિયાતોને પૂર્ણ કરવાનું કારણ બનશે. મને જણાવવામાં આવ્યું છે, કારણ કે હું એવા પ્રોજેક્ટમાં જાઉં છું તો હું પુછુ છું કે ઉત્પાદનની તારીખ જણાવો. તેમણે મને 36 મહિના કહ્યાં છે. હું તમને વિશ્વાસ અપાવું છું કે 36 મહિના પછી હું ફરીથી અહિં તમારી વચ્ચે આવીશ અને તેનું ઉદઘાટન પણ તમારી વચ્ચે કરીશ. એ જ વિશ્વાસની સાથે હું ફરી એકવાર મુખ્યમંત્રીજીનો હૃદયથી આભાર વ્યક્ત કરીને આ મારી વાણીને અહિં વિરામ આપું છું. ખુબૂ–ખૂબ આભાર!
પ્રધાનમંત્રીએ કહ્યું – આખો દેશ પશ્ચિમ બંગાળ અને ઓડિશાની પડખે ઉભો છે

અમ્ફાલ ચક્રાવાતના કારણે સર્જાયેલી તારાજીના દ્રશ્યો જોઈ પ્રધાનમંત્રીએ પ્રાર્થના કરી હતી કે વહેલામાં વહેલી તકે ઓડિશા અને પશ્ચિમ બંગાળમાં સ્થિતિ ફરી સામાન્ય થઇ જાય. શ્રેણીબદ્ધ ટ્વીટ્સમાં તેમણે જણાવ્યું હતું કે, “મારા વિચારો ઓડિશાના લોકોની સાથે છે કારણ કે આ રાજ્યએ અમ્ફાલ ચક્રાવાતની અસરોનો હિંમતપૂર્વક સામનો કર્યો છે. સત્તાધીશો પાયાના સ્તરે કામ કરી રહ્યા છે જેથી તમામ અસરગ્રસ્ત લોકો સુધી શક્ય એટલી વધુ મદદ પહોંચાડવાનું સુનિશ્ચિત કરી શકાય. હું પ્રાર્થના કરું છુ કે વહેલામાં વહેલી તકે પરિસ્થિતિ ફરી સામાન્ય થઇ જાય.”